**म**हाशिवरात्रीचे दिव्य पर्व

**प**रमात्म्याच्या सृष्टीवर अवतरणाची आठवण म्हणून आपण दरवर्षी शिवरात्री साजरी करतो. जेव्हा संपूर्ण विश्वात अज्ञान, अधर्म अत्याचार व विकारांचा अंधकार सर्वत्र पसरत असतो तेव्हा सृष्टी तमोप्रधान बनत असते. अश्यावेळी ज्ञानसूर्य परमात्मा प्रकट होवून मानव आत्म्यांना ज्ञानाचा प्रकाश देऊन त्यांना दु:खापासून मुक्त करतात. सर्वत्र भ्रष्टाचारांचा बोलबाला होता आणि सुखशांती नावालाही शिल्लक नव्हती अश्या महाशिवरात्रीच्या समयी ब्रम्हलोकातून एक अमरज्योतीचे दिव्य अवतरण झाले. ज्याच्या प्रकाशाने संपूर्ण संसार आलोकित झाला. त्या ज्योतीचे नाव म्हणजे ‘परमात्मा शिव’ ज्यांचे कोणतेही शारीरिक रूप नाही. परमात्मा शिव निराकार आत्मा आहेत. त्यांचे रूप बिन्दुस्वरूप आहे.ज्यांना लोक भगवान, अल्लाह, गॉड अथवा वाहे गुरु या नावाने आठवण करीत असतात. ज्याच्या अथांग गुणाचा अनुभव आजही येत असतो.

आज संसारात पुन्हा अंध:कार पसरला आहे. आज पुन्हा तोच महाशिवरात्रीचा काळ आहे. जो शिवाला निमंत्रण देत आहे. ज्याला केवळ शिवच प्रकाशमय बनवू शकतो. आनंदाची बाब ही की, वास्तविक निराकार, परमात्मा शिव ८० वर्षापासून प्रजापिता ब्रम्हा यांच्याद्वारे नरकमयी सृष्टीला अंधकारातून काढून त्यांना वैकुंठाची (स्वर्गाची) स्थापना करत आहे. ज्याचा साक्षात्कार लाखोच्या संख्येने ब्रम्हाकुमार भाऊ आणि ब्रम्हाकुमारी बहिणी अनुभवत आहेत. शिवरात्री या पावन महोत्सवावर आपण सर्व शिवावर आपल्या मी पणाचा, मनोविकार, कुटील संस्कार आणि अशिष्ट व्यवहारांचा खऱ्या अर्थाने बळी चढवू या!

स्वयं परमपिता ज्योतीर्बिंदू शिवाने सृष्टीत अवतरीत होवून एका महान आध्यात्मिक क्रांतीची शंखध्वनी केली जाते. मातृशक्तीला या क्रांतीच्या अग्रदूत बनवले आणि त्यांना शिवशक्ती नाव प्रदान केले. कल्याणकारी शिव परमात्म्याने साधारण मानव शरीराचा आधार घेवून या तप्त सृष्टीला शीतलता प्रदान केली. अज्ञानात डुंबलेल्या मानवाला ज्ञानामृत पाजले. देहाभिमान मानवाला आत्मज्ञानाचा धडा शिकविला. ज्यांनी हा पाठ पक्का केला, आपल्या जीवनाला त्या अनुरूप बनवले त्यांनी अमरत्व प्राप्त केले. आणि या धरतीला स्वर्ग बनविण्याचा पुरुषार्थ केला. कल्याणकारी शिवाचा या सृष्टीवर अवतरीत होण्याच्या स्मृती स्वरूप हा शिवरात्री पर्व साजरा केला जातो. परंतु हा उत्सव साजरा करणे तेव्हाच सार्थक होईल जेव्हा आपण परमात्मा शिवाने सांगितलेल्या मार्गाचे अनुकरण करू.

परमपिता परमात्मा ज्योतीर्बिंदू शिव प्रत्येक कल्पात एकदा व कलियुगाचा अंत आणि सत्युगाच्या आदिकाळी अर्थात संगम युगावर येवून पुन्हा आसुरी समाजाचा विनाश करून दैवी समाजाची स्थापना करत असतात. वर्तमान समय मानवासाठी महत्वपूर्ण वेळ असून आता पुन्हा कल्याणकारी शिव (५००० वर्ष) ईश्वरीय ज्ञान व राजयोगाचे शिक्षण देण्याचे कार्य करीत आपल्या कल्पापुर्वीचे याप्रकारे शिव परमात्म्याच्या येण्यासाठी हा वेळ अनुकूल असाच आहे व ते पुन्हा येवून आपले दिव्य कर्तव्य गेल्या ८० (१९३६ ते २०१६) वर्षापासून अविरतपणे करीत आहेत .

परमात्मा शिव सर्व आत्म्यांना संदेश देत आहेत की, व्यक्ती आणि समाजाच्या सर्व समस्याचे मूळ कारण आत्मिक विस्मुर्ती होय. मानवाची आत्मस्मुर्ती जागृत करणे हे शिवाद्वारे उद्घोषित आध्यात्मिक क्रांतीचे लक्ष आहे. यातच मानव समाजाच्या समस्याचे समाधान सामावले आहे. परमात्मा शिव मनुष्य आत्म्यांना त्यांच्या ज्योतीर्बिंदू आत्म स्वरूपाबरोबर हा बोध करवत आहेत की, मूळ रुपात आत्मा शांत स्वरूप, ज्ञान स्वरूप व आनंद स्वरूप आहेत. या स्वरुपात स्थित होवून आपले कार्य व्यवहारात या स्वरूपांना उतरावयाचे आहे. फार काळापासून देह अभिमान अवस्थेत राहिल्या कारणाने विकारी बनत गेला. यासाठी मानवाला निरंतर राज्योगाची आवश्यकता आहे. अभ्यास केवळ हाच करायचा आहे की, स्वतःला आत्मा समजून कार्य व्यवहार करावयाचा आहे. या अवस्थेसाठी त्याला स्वतःच्या स्वरूपाच्या स्मृतीची आवश्यकता आहे.त्याचप्रमाणे परमात्म्याचे वास्तविक नाव, रूप, गुण, कर्तव्य आणि धाम यांना जाणून घेवून त्यांना मात-पिता समजून आत्मिक स्वरुपात स्थित केल्यानेच व सर्व आत्म्याचे परमपिता ज्योतीर्बिंदू शिवाची संतान निश्चित केल्यानेच विश्व बंधुत्वाची भावना सुदृढ होण्यास मदत होईल. त्याचप्रमाणे एकदुसऱ्यांप्रती आत्मिक दृष्टी ठेवल्याने त्यांच्या शारीरिक धर्म दोषांवर लक्ष जाणार नाही. येशू ख्रिस्ताने ‘गॉड इज लाईट’ म्हटले, गुरुनानकांनी ‘ एक ओंकार निराकार’ म्हटले, हजरत मुसाने ‘नूर इलाही’ म्हटले. मुस्लीम बांधव मक्केत ‘संग-ए-असवद’ नामक प्रतिक चिन्हाला चुंबतात, जपानी बोध लोक ज्योतिर्लीगास्वरूप आकाराच्या दगडाला स्टेडवर ठेवून पार करतात, ज्याला ते ‘चिं केन सिंकी’ म्हणतात. अशारितीने सर्व प्रेषितांना ईश्वराला ज्योतिस्वरूप मानले. सनातन धर्माचे मुख्य आराध्य श्रीराम श्रीकृष्णानेही, ‘रामेश्वर’ ‘गोपिस्वर’ मध्ये शिवाची अर्चना केली. क्रमश:ज्ञानेश्वर महाराजही शिवयोगी होते. तर स्वामी विवेकानंद देखील शिवध्यान करीत व शंकराचार्यही शिवपुजित होते. याप्रकारे ज्योतीस्वरूप शिव सर्वधर्मपिता व देवतांचे परमपिता अथवा व एकमेव सर्वमान्य परमात्मा आहेत. सर्वांचा परमपिता एकाच आहे. म्हणून ‘वसुधैव कुटुंबकम’ हा सुद्धा भारताचाच नारा आहे. संपूर्ण विश्व एक परिवार आहे.आपण सर्व एकाच पित्याची मुल आहोत. आता शिव परमात्मा सांगतात. ‘सर्व धर्मान परित्यज्य मोमेकम शरण व्रज’ अर्थात देह्सहित सर्व धर्माचा त्याग करून माझ्या शरणात या. आता आवश्यकता आहे त्या ज्योतिस्वरूप परमात्म्याशी सर्व संबंध जोडून त्याची आठवण करण्याची तेव्हाच शिवरात्रीचे पर्व साजरे केल्याचे सार्थक होईल.

\*\*\*\*